Държавен вестник, бр. 41, 2008 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  41
3. кожни дефекти, малформации и злокачест-
вени тумори.
Заключителни разпоредби
§ 1. Указания по прилагането на тази наред-
ба се дават от министъра на здравеопазването.
§ 2. Наредбата се издава на основание чл. 6,
ал. 1 от Закона за лечебните заведения.
Министър: Р. Гайдарски
Приложение
към чл. 1, ал. 1
МЕДИЦИНСКИ СТАНДАРТ
“КОЗМЕТИЧНА (ЕСТЕТИЧНА) ХИРУРГИЯ”
Раздел I
Дефиниция, цел и обект
1. Козметичната (естетичната) хирургия
(КЕХ) обхваща медицински познания, техники
и преценки, необходими за прецизна диагнос-
тика и корекция на нарушенията в естетиката
на лицето, тялото и кожата на клинично здрави
пациенти. Тя изисква задълбочени познания за
естетиката и красотата на базата на анатомия-
та на човешкото тяло, топографската анатомия
и физиологията, основните изисквания за кра-
сота и естетика, описани в история на изобра-
зителните изкуства, като за постигане на тези
цели използва тясно специализирани хирурги-
чески, дерматологични и общомедицински
принципи, методи и средства. Козметичната
(естетичната) хирургия е с интердисциплина-
рен характер и включва инвазивни, миниинва-
зивни и неинвазивни медицински намеси (опе-
рации, манипулации, процедури) единствено за
разкрасяване на пациентите.
2. Цели се придаване на по-естетични про-
порции, форми и външен вид на кожата, лице-
то, тялото, както и подмладяване с минимални
възможни външни белези от медицинските
намеси.
3. Обект на КЕХ са клинично здрави паци-
енти, без наличен здравен проблем в областта
на планираната намеса, които желаят корек-
ция на нормални за здравето външни форми,
обеми, ъгли и пропорции на части от лицето,
тялото, структурата и формата на подкожните
тъкани, както и качеството на кожната по-
кривка.
Раздел II
Принципи на дейността по КЕХ
Дейността се осъществява в съответствие със
следните принципи:
1. Минимализиране и миниaтюризиране на
видимите цикатрикси.
Тенденция е минимално инвазивните и не-
инвазивните методи да заемат все по-голям
процент от извършваната дейност. Навлизане-
то на нови методи, технологии и апаратура все
повече позволява използване на точковидни
белези и избягване на инцизионно и ексцизион-
но цикатризиране, компрометиращо естетич-
ния резултат.
2. Избягване на ненужния интраоперативен
травматизъм на тъканите, намаляване на обе-
ма на оперативните интервенции.
Минимализирането на оперативната трав-
ма подобрява резултата в тази област на меди-
цината. Всеобщо наложеното мото е “Less is
more”—“по-малко е по-добре”. Такъв подход
подобрява и съкращава следоперативния пери-
од, което отговаря на основните изисквания на
пациентите—по-бързо възстановяване и завръ-
щане към социалния живот.
3. Асептиката е основно и много важно
изискване при клинично здрави пациенти.
Изискването за асептика и асептични потоци
наложи световна тенденция за постепенно ори-
ентиране на дейността по козметична (есте-
тична) хирургия от болнични към еднопро-
филни извънболнични лечебни заведения по
КЕХ с оглед постигане на по-висока степен
на асептика.
4. Избягване използването на следните ме-
тоди:
4.1. Mетодите на свободна и несвободна кож-
на пластика, характерни за пластичната хирур-
гия, както и методите на свободно и несвобод-
но пренасяне на цели тъкани, характерни за
реконструктивната хирургия, са непрепоръчи-
телни в козметичната (естетичнатата) хирур-
гия.
4.2. Методите, които водят до непрепоръчи-
телно в естетиката и козметиката цикатризи-
ране, могат да се прилагат само когато другите
методи на козметичната (естетичната) хирур-
гия са недостатъчно ефикасни, при наличие на
значим излишък или увисване и нееластичност
на кожата.
4.3. Методите, които водят, особено при
млади хора, до неестетични белези (ръбцообра-
зуване). Това са методите на ненужно изрязва-
не на кожа на гърдите, корема, лицето, седали-
щето, бедрата, когато за тази цел могат да се
използват други достъпни нерезекционни ме-
тоди на козметична (естетична) хирургия.
4.4. Несвободна кожна пластика в КЕХ
може да се използва, когато всички останали
естетични методи са изчерпани като възмож-
ности или те биха били недостатъчно ефикас-
ни спрямо увисване или нееластичност на
кожата. Това са:
4.4.1. разширени лифтинги на лицето при
увисване и нееластичност на кожата;
4.4.2. мамопластика при гигантомастия;
4.4.3. мамопластика и мастопексия при пто-
за на бюста IV ст.;
4.4.4. дермолипектомия при увисване (прес-
тилка)  на корема;
4.4.5. резекционни методи при увисване и
нееластичност на кожата от вътрешната стра-
на на бедрата;